Държавен вестник, бр. 103, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  103
(2) Температурният интервал може да бъде 
различен, но не трябва да бъде по-малък от 
30 °C и трябва да бъде отбелязан на везните, 
измерващи в движение.
Чл. 19. Влиянието на електромагнитните 
смущения трябва да е такова, че изменението 
на резултата от измерване да не е по-голямо 
от максималната допустима грешка.
Чл. 20. Везните, измерващи в движение, 
трябва да отговарят на метрологичните и 
техническите изисквания към тях при ско­
рости на превозното средство в обхвата на 
работните скорости на везните.
Чл. 21. Везните, измерващи в движение, 
трябва да отговарят на следните технически 
изисквания:
1. да бъдат проектирани така, че да бъдат 
подходящи за превозните средства, местопо­
ложението и работните процедури, за които 
са предназначени;
2. не трябва да имат характеристики, които 
позволяват използване с цел измама;
3. да бъдат проектирани така, че да не 
може да възникне случайна повреда или да 
се извърши неправилно конфигуриране на 
контролните елементи, причиняващи непра­
вилно действие, без това да бъде очевидно 
или показано;
4. да имат устройство за блокиране, което 
предотвратява работата или дава индикация 
при работа на везната извън определените 
условия – при захранващо напрежение под 
минималното работно напрежение, при не­
разпознаване на превозното средство, при 
неправилно позициониране на колелата на 
измерваното превозно средство върху устрой­
ството за приемане на товара, при неправилна 
посока на движение, при движение със скорост, 
извън обхвата на работните скорости;
5. когато везните могат да работят в режим 
на неавтоматично действие и в този режим 
се използват в случаите по чл. 5 от Закона за 
измерванията, те трябва да отговарят на изиск­
ванията на раздел I и да бъдат оборудвани със 
средства, които да позволяват неавтоматично 
действие, по време на което автоматичният 
режим на работа и автоматичното измерване 
в движение трябва да се блокират;
6. да бъдат проектирани така, че да гаран­
тират ниво на надеждност, което да осигури 
запазване на точността им и съответствието 
с изискванията към тях при условия на функ­
циониране; те трябва автоматично и ясно да 
показват всички дефекти чрез индикация за 
повреда, чрез автоматично изключване или 
по друг начин;
7. да разполагат с автоматично или полу­
автоматично устройство за настройване на 
нула, което да работи само когато везната е 
в стабилно равновесие; полуавтоматичното 
устройство за нулиране не трябва да работи 
по време на автоматичен режим на работа на 
везните; устройството за настройване на нула 
трябва да може да настройва нула в границите 
на ± 0,25 d и да има обхват на регулиране, 
който не надвишава 4 % от максималния товар; 
обхватът на регулиране на устройството за 
първоначално настройване на нула не трябва 
да надвишава 20 % от максималния товар;
8. да разполагат с устройство за следене на 
нулата, което да работи само когато показа­
нието е нула, везната е в стабилно равновесие, 
корекциите не са повече от 0,5 d в секунда 
и в границите на 4 % от максималния товар 
около действителната нула;
9. показанието на първичните данни трябва 
да бъде надеждно, лесно и недвусмислено при 
условия на функциониране;
10. разпечатката трябва да бъде четлива 
и трайна за определената цел; отпечатаните 
цифри трябва да бъдат с височина, не по-малка 
от 2 mm; по време на печатане наименование­
то или символът на единицата за измерване 
трябва да бъде отдясно на стойността или 
най-отгоре върху колоната от стойности;
11. да могат да съхраняват в паметта си 
или във външна памет данните от измерване 
за последваща визуализация, отпечатване, 
прехвърляне на данни, сумиране и др.; съх­
раняваните данни трябва да бъдат подходящо 
защитени срещу умишлени или случайни 
промени по време на процеса на предаване и/
или съхранение и трябва да съдържат цялата 
информация, която е необходима за възста­
новяване на предходно измерване;
12. да бъдат оборудвани със сумиращо 
устройство, което работи:
а) автоматично, при което везните трябва 
да разполагат с устройство за разпознаване 
на превозното средство, или
б) полуавтоматично, при което везните 
започват да работят автоматично след ръчно 
подадена команда;
13. при везни, измерващи в движение, които 
могат да работят без намесата на оператор, 
е необходимо същите да бъдат оборудвани с 
устройство за разпознаване на превозните сред­
ства; това устройство разпознава наличието на 
превозно средство в зоната за измерване и кога 
е претеглено цялото превозно средство; тези 
везни не трябва да показват или отпечатват 
данните за масата, докато не бъдат измерени 
всички оси на превозното средство;
14. да притежават устройство за насочване 
на превозното средство, което да гарантира 
правилното разположение на превозното 
средство върху устройството за приемане 
на товара; везните, измерващи в движение, 
не трябва да показват или отпечатват данни 
от измерването, ако някое от колелата не 
е преминало изцяло през устройството за 
приемане на товара; ако везни, измерващи 
в движение, са предназначени за измерване 
само в една посока, при пристигането на